laion/Wikipedia-Exotic huggingface dataset:
ნემრა

ნემრა (ინგლ. Nemra) — სომხური ალტერნატიული როკ-ჯგუფი ერევნიდან, რომელიც 2012 წელს ჩამოყალიბდა. მის შემადგენლობაში არიან: ვან იეგიაზარიანი, (წამყვანი ვოკალი, მთავარი გიტარა) ვასპურ იეგიაზარიანი, (ბას-გიტარა, ბექ ვოკალი) მარიანა კარაკეიანი (კლავიშებიანი, ბექ ვოკალი) და მარეკ ზაბორსკი (დრამი). ჯგუფის სიმღერების უმეტესობა ინგლისურენოვანია, ასრულებენ ალტერნატიული ხალხური სიმღერების ქავერ-ვერსიებსაც. ნემრას გამოშვებული აქვს ერთი ალბომი, სახელწოდებით Mubla და 11 მუსიკალური ვიდეო. ჯგუფი წარმოდგენებს მართავს ფართო აუდიტორიის წინაშე, ღია სივრცეებში და მუსიკალურ ფესტივალებზე. ისინი ხშირად გამოდიან ცნობილ სომხურ სატელევიზიო პროგრამებში: „Arena Live“, „Nice Evening“, „Vinyl“ და „Little Big Shots“. ნემრამ გადალახა ეროვნული შესარჩევი ტური, რათა 2018 წლის ევროვიზიის შესარჩევ კონკურსში მიეღო მონაწილეობა სიმღერით „I’m a Liar“. ჯგუფმა შესარჩევ კონკურსში მეორე პოზიცია დაიკავა. 2018 წლის „Swallow Music Awards“-ზე ნემრა წლის საუკეთესო როკ ჯგუფად დასახელდა. ჯგუფმა სასცენო მოღვაწეობის ექვსი წლის თავი აღნიშნა ერევნის სახელმწიფო თოჯინების თეატრში, სადაც ჩაატარა ორი ღონისძიება: პირველი 6 აპრილს და მეორე 31 მაისს. ნემრა მხარს უჭერდა სომხეთის 2018 წლის რევოლუციას და 25 აპრილს ჯგუფი საკონცერტო ფორმით შეუერთდა მოძრაობას. 7 მაისს ნემრამ რესპუბლიკის მოედანზე მისასალმებელი კონცერტი გამართა სერჟ თანქიანის, ნიკოლ ფაშინიანის და მოძრაობის მონაწილეებისათვის, სადაც ათასობით ადამიანის წინაშე შეასრულეს ჯგუფის კარგად ნაცნობი სიმღერები. 2018 წლის 5 დეკემბერს ნემრამ ახალი სიმღერა და ვიდეო გამოუშვა სახელწოდებით „Because”. მალევე 21 დეკემბერს კიდევ ერთი სიმღერის — „The past has passed“ პრემიერა შედგა, რომლის მუსიკალური ვიდეო კიევშია გადაღებული. სტუდიური ალბომები MUBLA (2016) ოფიციალური საიტი ↑ Mubla, 2016-03-28, http://open.spotify.com/album/3knn7MbTXsXPxavn23S5JS. წაკითხვის თარიღი: 2018-03-13 ↑ Yerevan Summer 2017: Rock concert at the Freedom square (photo, video). news.am (2 July 2017). ↑ Nemra. Shant TV (2 ივლისი, 2016). ↑ Vinyl en. დაარქივებულია ორიგინალიდან — 2018-04-09. ციტირების თარიღი: 2018-04-15 ↑ Armenia First Five Acts Qualify For Depi Evratesil Final en. დაარქივებულია ორიგინალიდან — 2018-06-12. ციტირების თარიღი: 2018-04-15 ↑ «Ծիծեռնակ 2018»-ի ուշագրավ դրվագները եւ ֆոտոշարքը Armenian. bravo.am. ↑ „Հանրապետության հրապարակում Նիկոլ Փաշինյանը կոչ արեց շարունակել քաղաքացիական անհնազանդության ակցիաները(ուղիղ միացում) - Հետք - Լուրեր, հոդվածներ, հետաքննություններ“ (სომხური). ↑ Nemra-ն նոր տեսահոլովակ է ներկայացրել.
გაგრა (კინოთეატრი)

კინოთეატრი „გაგრა“, აგრეთვე ცნობილი როგორც ზამთრის თეატრი — ღირსშესანიშნავი ნაგებობა ძველი გაგრის ცენტრში, აშენებული 1951 წელს. ახლოს მდებარე კოლონადასთან ერთად წარმოადგენს ქალაქის სიმბოლოს. მონუმენტური შენობა განეკუთვნება კლასიცისტურ სტილს. მთავარი შესასვლელი გაფორმებულია კორინთული ორდერის კოლონებითა და მათზე განთავსებული ანტიკური სტილის სამკუთხა ფრონტონით. შენობის მარჯვენა ნაწილი ეთმობოდა კინოთეატრს, მარცხენა ნაწილში კი მდებარეობს სასცენო სივრცეები, სადაც მუსიკალური კონცერტები იმართებოდა. ↑ Гагры: чарующие руины древнего города|Область Культуры. დაარქივებულია ორიგინალიდან — 2019-03-23. ციტირების თარიღი: 2019-03-23. ↑ Зимний театр и дача купца Исаи Силина в Гагре: vmulder
JIMSHER

JIMSHER — პირველი ქართული ვისკი, რომელიც დამზადებულია ქართველი მეღვინის, „ასკანელი ძმების“ დამფუძნებლის, ჯიმი ჩხაიძის მიერ. ვისკი დამზადებულია ტრადიციული შოტლანდიური ვისკის ტექნოლოგიებით ქართული მარცვლეულისგან და წარმოებაშია 2016 წლიდან. სასმელის ბოთლისა და ეტიკეტის დიზაინი ქართველმა დიზაინერმა ზვიად ციკოლიამ შექმნა. ახალი ქართული პროდუქტი სამი სახეობისაა: საფერავის კასრში დავარგებული; წინანდლის კასრში დავარგებული; ქართული ბრენდის კასრში დავარგებული. პირველი ქართული ვისკის ავტორი მის შესახებ ამბობს: ქართული ვისკის პირველი ექსპორტი განხორციელდა ჩინეთში, შემდეგ პოლონეთში, ყაზახეთში, უკრაინასა და ბალტიისპირეთის ქვეყნებში. 2019 წლის 13 მარტს შევარდენის სარაგბო ბაზაზე საქართველოს რაგბის კავშირსა და პირველი ქართული ვისკის, JIMSHER–ს შორის ურთიერთთანამშრომლობის მემორანდუმი გაფორმდა. 2017 წელს მსოფლიოს ყველაზე პრესტიჟულ სადეგუსტაციო კონკურსზე ლონდონში World whiskey Masters სხვადასხვა ქვეყნის ათეულობით კონკურსანტს შორის ქართულმა ვისკიმ ვერცხლის მედლები მოიპოვა სხვადასხვა კატეგორიაში. World whiskey Masters-ში მონაწილეობდნენ ევროპის ქვეყნები, კანადა, სამხრეთ აფრიკა, ავსტრალია, ინდოეთი და სხვა. 2017 წელს ქართული ვისკი კონკურსზე – The Global Travel Retail Spirits Masters პირველი ოქროს მედლის მფლობელი გახდა. ვისკი ბრენდის კასრში და წინანდალის კასრში ვერცხლის მედლებით დაჯილდოვდა, ხოლო საფერავის კასრში კი მთავარი ჯილდოს, ოქროს მედლის მფლობელი გახდა. 2017 წელს პირველი ქართული ვისკი დიდ ბრიტანეთში გამართულ საერთაშორისო კონკურსზე „The Travel Retail Masters 2017“ ოქროსა და ვერცხლის მედლებით დაჯილდოვდა და ის მსოფლიოს საუკეთესო ალკოჰოლური სასმელების ათეულში მოხვდა. 2018 წლის მარტში ქართული ვისკი „Jimsher“-ი ჯილდოს „Leader of the Year“ მფლობელი გახდა. დაჯილდოება შვეიცარიის სარეიტინგო ასოციაციიისა და ნაციონალური ბიზნეს რეიტინგების კავშირის ერთობლივი პროექტის ფარგლებში გაიმართა. 2018 წელს პრესტიჟულ საერთაშორისო კონკურსზე WHISKY COMPETITION, ნომინაციაში მსოფლიოს საუკეთესო ვისკი საფერავის კასრში დავარგებული „JIMSHER“-ი მეორე ადგილის მფლობელი გახდა. ↑ 1.0 1.1 როგორია პირველი ქართული ვისკი? – JIMSHER ↑ 2.0 2.1 2.2 JIMSHER - ახალი ქართული ვისკი[მკვდარი ბმული] ↑ საქართველოს რაგბის კავშირმა პირველ ქართულ ვისკი JIMSHER-თან ურთიერთთანამშრომლობის მემორანდუმი გააფორმა ↑ პირველი ქართული ვისკი JIMSHER ჩინეთის ბაზარზე გავიდა. დაარქივებულია ორიგინალიდან — 2019-03-24. ციტირების თარიღი: 2019-03-24. ↑ პირველი ქართული ვისკი „JIMSHER“-ი მალე ექსპორტზე გავა ↑ ქართული ვისკი „ჯიმშერი“ სამ კვირაში უკრაინაში გაიყიდება[მკვდარი ბმული] ↑ 7.0 7.1 7.2 ქართული ვისკი JIMSHER მსოფლიო სადეგუსტაციო კონკურსზე ვერცხლით დაჯილდოვდა ↑ ქართული ვისკი JIMSHER საქართველოს რაგბის კავშირის პარტნიორი გახდა ↑ ვისკი JIMSHER პირველი ოქროს მედლის მფლობელი გახდა ↑ პირველი ქართული ვისკი Jimsher პირველი ოქროს მედლის მფლობელი გახდა ↑ 11.0 11.1 „JIMSHER“ მსოფლიოს საუკეთესო ვისკების სამეულში მოხვდა[მკვდარი ბმული] ↑ ქართული ვისკი Jimsher ჯილდოს Leader of the Year მფლობელი გახდა. ↑ პირველი ქართული ვისკი „ჯიმშერი“ შვეიცარიაში დაჯილდოვდა. დაარქივებულია ორიგინალიდან — 2019-03-24. ციტირების თარიღი: 2019-03-24.
66 (რიცხვი)

სამოცდაექვსი — სამოცდამეექვსე ნატურალური რიცხვი. არის სამოცდახუთის მომდევნო და სამოცდაშვიდის წინამდგომი. აღინიშნება სიმბოლოთი 66. 66 არის ლუწი და შედგენილი რიცხვი. სიტყვა „სამოცდაექვსი“ რთული შედგენილობისაა და მისი პირვანდელი ვარიანტია ორი ოცი და ექვსი (იგულისხმება სამოცზე ექვსი ერთეულით მეტი). Prime Curios! 66 from the Prime Pages
ჩიუდიულიუბინა

ჩიუდიულიუბინა (აზერ. Çüdülübinə) — სოფელი აზერბაიჯანში, ზაქათალის რაიონში. ჩიუდიულიუბინა GEOnet სახელების სერვერზე
დაღლი (ზაქათალა)

დაღლი (აზერ. Dağlı) — სოფელი აზერბაიჯანში, ზაქათალის რაიონში. მოსახლეობის რაოდენობა — 2,770 კაცი. დაღლი GEOnet სახელების სერვერზე ↑ http://www.azerpost.az/?options=content&id=188
დანაჩი

დანაჩი (აზერ. Danaçı) — სოფელი აზერბაიჯანში, ზაქათალის რაიონში. მოსახლეობის რაოდენობა — 6,796 კაცი. დანაჩი GEOnet სახელების სერვერზე
67 (რიცხვი)

სამოცდაშვიდი — სამოცდამეშვიდე ნატურალური რიცხვი. არის სამოცდაექვსის მომდევნო და სამოცდარვას წინამდგომი. აღინიშნება სიმბოლოთი 67. 67 არის კენტი და მარტივი რიცხვი. სიტყვა „სამოცდაშვიდი“ რთული შედგენილობისაა და მისი პირვანდელი ვარიანტია სამი ოცი და შვიდი (იგულისხმება სამოცზე შვიდი ერთეულით მეტი). Prime Curios! 67 from the Prime Pages
ავესტური ენა

ავესტური ენა — ძველი ირანული ენის დიალექტი, რომელიც შემონახულია ზოროასტრიზმის საღვთო ტექსტების კრებულში — ავესტაში. ავესტური ენა მნიშვნელოვნად განსხვავდება ე. წ. აქემენიდების ლურსმული წარწერების ენისაგან, რომელიც ძველი ირანულის მეორე დიალექტია და ძველ სპარსული ეწოდება. ძეგლის მიხედვით გამოიყოფა ორი დიალექტურ-ქრონოლოგიური ფენა: ადრეული ავესტური, რომელსაც საფუძვლად უდევს ძვ. წ. VII-VI საუკუნეების ირანულის ერთ-ერთი დიალექტი. ამ დიალექტზე შესრულებულია სალექსო საზომით დაწერილი 17 გათა (საგალობელი), რომელთაც ზარათუშტრას მიაწერენ. ამ ფენას სპეციალურ სამეცნიერო ლიტერატურაში გათურსაც უწოდებენ. გვიანი ავესტურია სასანიანების ხანაში ფანაური ანაბნით ჩაწერილი ტექსტი, რომელსაც თან ახლავს ფალაური თარგმანი და კომენტარები. დედანს საშ. სპარსულად ეწოდა apastak („ფუძე“ ან ძირითადი ტექსტი; ახ. სპარსულით avista), ხოლო დანარჩენს zend (ცოდნა, განმარტება). ავესტის ამ დიალექტურ-ქრონოლოგიურ ფენას მოგვიანებით ევროპილებმა უმართებულოდ უწოდეს ზენდური ენა. ავესტურ ენაზე ავესტის გარდა არაფერი შემორჩენილა. ვარაუდობენ რომ ძეგლის შექმნის ეპოქაშივე იგი უკვე მკვდარი ენა იყო. როგორც საღვთისმსახურო ენა, იგი დღემდე შემოინახეს ინდოეთში მცხოვრებმა ზოროასტრიზმის ფარსმა მიმდევრებმა. გ. ახვლედიანი, ქართული საბჭოთა ენციკლოპედია, ტ. 1, თბ., 1975. — გვ. 120. გ. ახვლედიანი, „ავესტიდან“ (თარგმნილი კომენტარებითურთ), «ჩვენი მეცნიერება», 1924, №1 Соколов С. Н., «Авестинский язык», М. 1961 Barthlomae Chr., „Awestasprache Altpersisch“, Bd. 1, Stras., 1896 Barthlomae Chr., „Altiranisches Worterbuch“, 2. Aufl., B., 1961
ქრისტიანული კომუნიზმი

ქრისტიანული კომუნიზმი — რელიგიური კომუნიზმის განშტოება, რომელიც ეფუძნება ქრისტიანულ რწმენას. მისი მიმდევრები მიიჩნევენ, რომ იესო ქრისტეს ქადაგება შეესაბამება კომუნისტურ იდეოლოგიას. ქრისტიანული კომუნიზმი ეფუძნება ბიბლიაში არსებულ ნაწყვეტებს, რომლებიც შეესაბამება კომუნისტურ მსოფლმხედველობას. „საქმე წმიდათა მოციქულთა“ შეიცავს მონაკვეთს, რომელშიც საუბარია ერების თანასწორობის შესახებ: „განჰკრთეს ყოველნი და დაუკჳრდა ერთსა-ერთისა თანა და იტყოდეს: ანუ არა ესე ყოველნი არიანა, რომელნი იტყჳან გალილეველ? და ვითარ ჩუენ გუესმის კაცად-კაცადსა თჳსი სიტყუაჲ ჩუენი მათგან, რომელნი ვართ. პართნი და უჟიკნი და ელამიტელნი და მკჳდრნი შუა მდინარისანი ჰურიასტანისანი და კაბადუკიაჲსანი, პონტოჲსანი და ასიაჲსანი, ფრიგჳაჲსანი და პამფჳლიისანი, ეგჳპტისანი და ადგილისა ლუბიისანი, კჳრინით კერძონი და მოსრულნი ჰრომნი, ჰურიანი და მწირნი, კრიტელნი და არაბიელნი, გუესმის, იტყჳან რაჲ ჩუენითა ენითა დიდებასა ღმრთისასა?!“ (საქმე წმიდათა მოციქულთა 2:7-11). „საქმე წმიდათა მოციქულთა“ ასევე შეიცავს მონაკვეთს, სადაც წერია, რომ ძველად ქრისიტიანები ცხოვრობდნენ მცირე კომუნებში კერძო საკუთრების გარეშე: „ხოლო სიმრავლისა მის მორწმუნეთაჲსა იყო გული და გონებაჲ ერთ, და არცა ერთმან ვინ თქჳს მონაგები მისი თჳსად, არამედ იყო ყოველივე მათდა ზოგად.“ (საქმე წმიდათა მოციქულთა 4:32). ქრისტიანი კომუნისტების აზრით, კომუნისტური იდეოლოგიის თეზისები ღრმადაა ჩადებული ქრისტიანულ რწმენაში. ისინი მიიჩნევენ, რომ იესო ქრისტეს მოძღვრება უარყოფდა კაპიტალისტური წყობისთვის დამახასიათებელ მერკანტილისტურ აზროვნებას და ღარიბების დახმარებისკენ მოუწოდებდა. David Chilton. 1982, 1986. Productive Christians in an Age of Guilt Manipulators. Tyler, TX: The Institute for Christian Economics. ISBN 0-930464-38-9. Or available online for free John Cort, «Christian Socialism: An informal history». Metacosmesis: The Christian Marxism of Frederic Hastings Smyth and the Society of the Catholic Commonwealth. By Terry Brown (1987) Gernhard, David J. «Can Communism Work in A Perfect World.» www.advocateliberty.com; Oct. 26, 2007. http://www.advocateliberty.com/?p=14 დაარქივებული 2012-02-11 საიტზე Wayback Machine.
აყბულაყი (არშალის რაიონი)

აყბულაყი (ყაზახ. Ақбұлақ; 2007 წლამდე მიჩურინო, მანამდე ვიშნიოვსკი) — სოფელი ყაზახეთში, აყმოლის ოლქის არშალის რაიონში. შედის აყბულაყის სასოფლო ოკრუგში. მდებარეობს რაიონის ცენტრ არშალიდან დაახლ. 6 კმ-ში. ატოკ კოდი — 113431100. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 925 კაცს, რომლის 58% ეთნიკურად რუსი იყო. 1999 წელს სოფელში ცხოვრობდა 819 ადამიანი (398 მამაკაცი და 421 ქალი). 2009 წლის აღწერის მონაცემებით, მისი მოსახლეობა 808 ადამიანს შეადგენს (391 მამაკაცი და 417 ქალი). აყბულაყი GEOnet სახელების სერვერზე ↑ О переименовании некоторых населенных пунктов Акмолинской области по Зерендинскому и Аршалынскому районам ↑ О внесении изменения в постановление акимата Акмолинской области от 5 декабря 2007 года № А-13/399 и решение Акмолинского областного маслихата от 5 декабря 2007 года № 4С-3-7 "О переименовании некоторых населенных пунктов Акмолинской области по Зерендинскому и Аршалынскому районам" - ИПС "Әділет". adilet.zan.kz. ციტირების თარიღი: 2018-09-24. ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 5.0 5.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27.
იაკობ მუსხელიშვილი

იაკობ მუსხელიშვილი (დ. 1865 — გ. 1936) — ქართველი გენერალი. დაამთავრა თბილისის კადეტთა კორპუსი. პოდპორუჩიკი (1885), მიხეილის საარტილერიო სასწავლებელი და ოფიცერთა საარტილერიო სკოლა. ჯარში მსახურობდა 1884 წლიდან. პორუჩიკი (1889). შტაბსკაპიტანი (1895). კაპიტანი (1899). რუსეთ- იაპონიის 1904-1905 წლების ომის მონაწილე. პოდპოლკოვნიკი (1907). პოლკოვნიკი (1911, წარჩინებისთვის). 1913 წელს ყარსის ციხესიმაგრის არტილერიის I-III ბატარეების უფროსი. პირველი მსოფლიო ომის მონაწილე. მეთაურობდა მე-3 მძიმე საარტილერიო ბრიგადის 1-ლ დივიზიონს. დაჯილდოებული იყო ორდენებით: წმინდა ანას III ხარისხის, წმინდა ანას II ხარისხის ხმლებით, წმინდა სტანისლავის II ხარისხის, წმინდა ვლადიმირის IV ხარისხის, წმინდა ვლადიმირის III ხარისხის ხმლებით. 1918-1921 წლებში მსახურობდა საქართველოს შეირაღებულ ძალებში. 1918 წლიდან იყო ბათუმის ციხის არტილერიის უფროსი და მიხეილის საციხოვნო არტილერიის მეთაური. იმავე წლის თებერვალში წარმატებით განაიარაღა შავის ზღვის ფლოტის მეამბოხე ნაწილი, რისთვისაც გენერლის წოდება მიიღო. საქართველოს ოკუპაცია-ანექსიის შემდეგ ემიგრაციაში არ წასულა. რამდენჯერმე იყო დაპატიმრებული საბჭოთა სპეცამსახურების მიერ. აკრძალული ჰქონდა თბილისში ცხოვრება. ბახტაძე მ., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 289. გოგიტიძე, მ., ბეჟიტაშვილი, გ., „სამხედრო ფიცის ერთგულნი“, თბილისი, 2015. — გვ. 81, ISBN 978-9941-0-7386-1.
აყჟარი (არშალის რაიონი)

აყჟარი (ყაზახ. Ақжар; 2001 წლამდე ზარია,) — აული ყაზახეთში, აყმოლის ოლქის არშალის რაიონში. შედის ბულაყსაის სასოფლო ოკრუგში. მდებარეობს რაიონის ცენტრ არშალიდან დაახლ. 52 კმ-ით ჩრდილოეთით. ატოკ კოდი — 113451400. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 172 კაცს, რომლის 56% ეთნიკურად გერმანელი იყო. 1999 წელს აულში ცხოვრობდა 216 ადამიანი (105 მამაკაცი და 111 ქალი). 2009 წლის აღწერის მონაცემებით, მისი მოსახლეობა 182 ადამიანს შეადგენს (91 მამაკაცი და 91 ქალი). ↑ О переименовании сельского округа и населенных пунктов Аршалынского, Енбекшильдерского и Целиноградского районов ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 4.0 4.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-03-24.
აყთასთი (აყმოლის ოლქი)

აყთასთი (ყაზახ. Ақтасты) — სოფელი ყაზახეთში, აყმოლის ოლქის არშალის რაიონში. შედის აყბულაყის სასოფლო ოკრუგში. მდებარეობს რაიონის ცენტრ არშალიდან დაახლ. 10 კმ-ით სამხრეთით. ატოკ კოდი — 113431180. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 462 კაცს, რომლის 32% ეთნიკურად რუსი იყო, ხოლო 22% — გერმანელი. 1999 წელს სოფელში ცხოვრობდა 360 ადამიანი (170 მამაკაცი და 190 ქალი). 2009 წლის აღწერის მონაცემებით, მისი მოსახლეობა 259 ადამიანს შეადგენს (132 მამაკაცი და 127 ქალი). ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 3.0 3.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-03-24.
ანარი

ანარი (ყაზახ. Анар) — სადგური ყაზახეთში, აყმოლის ოლქის არშალის რაიონში. შედის ანარის სასოფლო ოლქში. მდებარეობს რაიონის ცენტრ არშალიდან დაახლ. 24 კმ-ით სამხრეთ-აღმოსავლეთით. ატოკ კოდი — 113435100. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 1762 კაცს, რომლის 62% ეთნიკურად რუსი იყო. 1999 წელს სადგურში ცხოვრობდა 1508 ადამიანი (758 მამაკაცი და 750 ქალი). 2009 წლის აღწერის მონაცემებით, მისი მოსახლეობა 1117 ადამიანს შეადგენს (515 მამაკაცი და 602 ქალი). ანარი GEOnet სახელების სერვერზე ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 3.0 3.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-03-24.
არნასაი (აყმოლის ოლქი)

არნასაი (ყაზახ. Арнасай; 2007 წლამდე ვიაჩესლავკა) — აული ყაზახეთში, აყმოლის ოლქის არშალის რაიონში, მდინარე იშიმის მარცხენა ნაპირზე. შედის არნასაის სააულო ოკრუგში. მდებარეობს რაიონის ცენტრ არშალიდან დაახლ. 21 კმ-ით ჩრდილო-დასავლეთით. ატოკ კოდი — 113442100. 1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 1084 კაცს, რომლის 50% ეთნიკურად რუსი იყო, ხოლო 22% — გერმანელი. 1999 წელს აულში ცხოვრობდა 1078 ადამიანი (528 მამაკაცი და 550 ქალი). 2009 წლის აღწერის მონაცემებით, მისი მოსახლეობა 1129 ადამიანს შეადგენს (574 მამაკაცი და 555 ქალი). ↑ О переименовании некоторых населенных пунктов Акмолинской области по Зерендинскому и Аршалынскому районам ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ Итоги Всесоюзной переписи населения 1989 года по Казахской ССР. Том 3 (რუსული) ↑ 4.0 4.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-03-24.
მარტინ ბიუხელი

მარტინ ბუხელი (გერმ. Martin Büchel; დ. 19 თებერვალი 1987, რუგელი, ლიხტენშტაინი) — ლიხტენშტაინელი ფეხბურთელი. თამაშობს საფეხბურთო კლუბ „რუგელსა“ და ლიხტენშტაინის ეროვნულ საფეხბურთო ნაკრებში. ბიუხელმა კარიერა დაიწყო საფეხბურთო კლუბ „რუგელში“, სადაც ცხრა წელი გაატარა, პროფესიონალური კარიერა კი — 9 წლის შემდეგ, საფეხბურთო კლუბ „ვადუცში“. 2006 წელს გადავიდა „ციურიხში“. მან ამ გუნდში 6 წელი დაყო, ამ პერიოდში იმყოფებოდა იჯარით „ვადუცსა“ და „დეპორტივო ლა კორუნიას“ მეორე გუნდში. 2012 წელს ის გერმანულ „უნტერფერინგს“ შეუერთდა. 2018 წელს დაუბრუნდა „ციურიხს“. თუმცა ძირითად შემადგენლობაში ვერ დამკვიდრდა და ამჟამად „ციურიხის“ მეორე გუნდის ფეხბურთელია. მისი დებიუტი ეროვნულ ნაკრებში შედგა 2004 წელს. სანაკრებო გოლები: ↑ Statistics FC Zürich ↑ Martin Büchel – Fussballdaten – Die Fußball-Datenbank ↑ მარტინ ბიუხელი — National-Football-Teams.com ↑ Rückrundenplanung: drei Neuverpflichtungen, Beni Fischer verlässt FC Vaduz. დაარქივებულია ორიგინალიდან — 10 მარტი 2012. ციტირების თარიღი: 24 მარტი 2019. ↑ FC Zürich – Profile. დაარქივებულია ორიგინალიდან — 2011-07-06. ციტირების თარიღი: 2019-03-24. ↑ Martin Büchel wechselt zum FC Vaduz. დაარქივებულია ორიგინალიდან — 2012-02-27. ციტირების თარიღი: 2019-03-24. ↑ Martin Büchel wieder beim FC Zürich. დაარქივებულია ორიგინალიდან — 2019-03-24. ციტირების თარიღი: 2019-03-24. ↑ Vogt, Büchel und die Fussballer > Liechtensteinischer Olympischer Sportverband. დაარქივებულია ორიგინალიდან — 7 მარტი 2012. ციტირების თარიღი: 24 მარტი 2019.
არშალი (აყმოლის ოლქი)

არშალი (ყაზახ. Аршалы; 1927 წლამდე ბორისოვკა, 1998 წლამდე ვიშნიოვკა) — დაბა ყაზახეთში, აყმოლის ოლქში. არშალის რაიონის ადმინისტრაციული ცენტრი და არშალის სადაბო ადმინისტრაციის ერთადერთი დასახლებული პუნქტი. ატოკ კოდი — 113430100. დაბა მდებარეობს მდინარე იშიმის მარჯვენა და მარცხენა ნაპირზე, ქვეყნის დედაქალაქ ნურ-სულთანიდან (ყოფ. ასტანა) 70 კმ-ით სამხრეთ-აღმოსავლეთით. უახლოესი რკინიგზის სადგურია ვიშნიოვკა (4 კმ). დაარსდა 1890 წელს. დაბასთან ახლოს მდებარეობს პალეოლითის ეპოქის ნასოფლარი ვიშნიოვკა. 1999 წელს დაბაში ცხოვრობდა 7208 ადამიანი (3475 მამაკაცი და 3733 ქალი). 2009 წლის აღწერის მონაცემებით, მისი მოსახლეობა 7051 ადამიანს შეადგენდა (3395 მამაკაცი და 3656 ქალი). 2016 წლის 1 იანვრის მდგომარეობით, დაბის მოსახლეობა 6310 ადამიანია (2976 მამაკაცი და 3334 ქალი). დაბაში მოქმედებს სამშენებლო კონსტრუქციებისა და მასალების კომბინატი, რკინაბეტონის შპალების ქარხანა, ღორღისა და ასფალტის ქარხნები, ერბო–კარაქის ქარხანა და სხვ. არშალიში გადის ნურ-სულთანი — ყარაღანდის დამაკავშირებელი საავტომობილო და რკინიგზა. ↑ 1.0 1.1 1.2 Численность населения Республики Казахстан по полу в разрезе областей, городов, районов, районных центров и поселков на 1 января 2016 года. Комитет по статистике Министерства национальной экономики Республики Казахстан. დაარქივებულია ორიგინალიდან — 2016-03-03. ციტირების თარიღი: 2017-02-19. ↑ База КАТО. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2013-02-16. ↑ 3.0 3.1 3.2 Аршалы // Казахстан. Национальная энциклопедия. — Алматы: Қазақ энциклопедиясы, 2004. — Т. I. — ISBN 9965-9389-9-7. ↑ 4.0 4.1 Итоги Национальной переписи населения Республики Казахстан 2009 года. Агентство Республики Казахстан по статистике. დაარქივებულია ორიგინალიდან — 2013-02-27. ციტირების თარიღი: 2019-03-24.
თბილისის განათლების ცენტრები

თბილისის სახელმწიფო სამედიცინო უნივერსიტეტი ილია ჭავჭავაძის სახელობის სახელმწიფო უნივერსიტეტი თბილისის სამედიცინო აკადემია საქართველოს საზოგადოებრივ საქმეთა ინსტიტუტი საქართველოს სახელმწიფო სამედიცინო აკადემია საქართველოს პარლამენტის ბიბლიოთეკა ახალი საინვესტიციო სკოლა
ბრიტანეთის კინოინსტიტუტი

ბრიტანეთის კინოინსტიტუტი (ინგლ. British Film Institute, შემოკლებით BFI) — არაკომერციული ორგანიზაცია, რომელიც დაარსდა 1933 წელს როგორც კერძო კინოსტუდია. 1948 წლიდან შეუდგა კინოხელოვნების პოპულარიზაციას. 1983 წელს საბოლოოდ გადავიდა სახელმწიფო კონტროლის ქვეშ. ორგანიზაციის წესდება დაამტკიცა დედოფალმა ელისაბედ II-მ. კინოინსტიტუტი აქვეყნებს მონოგრაფიების სერიას გასული წლების საუკეთესო ფილმების შესახებ და აგრეთვე აფინანსებს დამწყები რეჟისორების პროექტებს. ინსტიტუტის ეგიდით ფუნქციონირებს სხვადასხვა კულტურული დაწესებულებები: ჟურნალი „Sight & Sound“, ნაციონალური კინოარქივი და ლონდონის კინომუზეუმი. 1956 წლიდან ბრიტანეთის კინოინსტიტუტი ყოველწლიურად ორგანიზებას უკეთებს ლონდონის კინოფესტივალს, რომელიც ერთ-ერთ ყველაზე მასშტაბური და გავლენიანი კინოფესტივალია მსოფლიოში. შეგიძლიათ იხილოთ მედიაფაილები თემაზე „ბრიტანეთის კინოინსტიტუტი“ ვიკისაწყობში. ოფიციალური საიტი Screen Online – BFI Film History British Film Institute at Google Cultural Institute BFI Research Project on its history. School of History. Queen Mary University of London. დაარქივებულია ორიგინალიდან — 2018-12-25. ციტირების თარიღი: 2019-03-24. Cook, Pam. BFI Watch. ციტატა: „Independent blog about events affecting the BFI“ ↑ British Film Institute – GOV.UK en. ციტირების თარიღი: 2017-08-24 ↑ https://www.dpconline.org/news/new-members-of-the-dpc/bfi-joins-dpc ↑ ელისაბედ II (18 ივლისი, 1983), British Film Institute: Royal Charter, Charity Commissioners for England and Wales, http://www.bfi.org.uk/about/pdf/charter.pdf. წაკითხვის თარიღი: 6 ოქტომბერი, 2008 დაარქივებული 2008-10-03 საიტზე Wayback Machine. ↑ Четыре российских фильма вошли в программу кинофорума в Лондоне. NEWSru.com. დაარქივებულია ორიგინალიდან — 2013-01-28. ციტირების თარიღი: 2013-01-08. ↑ Лондонский кинофестиваль. Справка. РИА Новости. დაარქივებულია ორიგინალიდან — 2013-01-28. ციტირების თარიღი: 2013-01-08.
გოსპლანი

გოსპლან (რუს. Госпла́н [gʌˈsplan]) — საბჭოთა კავშირის ეკონომიკური დაგეგმვის კომიტეტი. სიტყვა „გოსპლან“ არის რუს. Государственный комитет по планированию (დაგეგმვის სახელმწიფო კომიტეტი) აბრევიატურა. მისი ერთ-ერთი უმთავრესი დანიშნულება ხუთწლიანი გეგმების შექმნა იყო. ორგანიზაცია შეიქმნა 1921 წლის 22 თებერვალს, ამავე წლის რსფსრ-ის სოვნარკომის დადგენილებით. 1923 წლის 21 აგვისტოს სსრკ-ის ჩამოყალიბებით, სსრკ-ის შრომისა და თავდაცვის საბჭოსთან (СТО СССР, Совет Труда и Обороны СССР) დაფუძნდა სსრკ-ის სახელმწიფო დაგეგმვის კომისია. აბრევიატურა „გოსპლანი“ 1921 წლიდან გამოიყენება. თავდაპირველად გოსპლანს მრჩეველის როლი ჰქონდა. მისი მიზანი კავშირის რესპუბლიკების გეგმების კოორდინაციო და საერთო საკავშირო გეგმის შექმნა იყო. 1925 წლიდან გოსპლანმა დაიწყო საერთო ყოველწლიური ეკონომიკური გეგმების შექმნა, რომელიც „საკონტროლო ციფრებით“ (контрольные цифры) იყო ცნობილი. «The russian archive series» «Большая советская энциклопедия» დაარქივებული 2012-10-19 საიტზე Wayback Machine. Google Maps — ул. Охотный Ряд Обвинительное заключение по делу меньшевистской контрреволюционной организации Громана, Шера, Икова, Суханова и других на сайте «Старые газеты» დაარქივებული 2020-12-29 საიტზე Wayback Machine. Ольга Петрова — «Ленинградское дело» на сайте Общественно-политического журнала «Прорыв»